turjo4nis/wikipedia-bn-dump-20250701 huggingface dataset:
বাথিন্ডা বিমানবন্দর

বাথিন্ডা বিমানবন্দর (আইএটিএ: বিউপ, আইসিএও: ভিআইবিটি) ভারতের পাঞ্জাব রাজ্যের বাথিন্ডা শহরে অবস্থিত একটি অন্তর্দেশীয় বিমানবন্দর। এটি শহরটির থেকে উত্তর-পশ্চিম দিকে ২০ কিলোমিটার (১২ মাইল) দূরে অবস্থিত। বিমানবন্দর ভিসায়ানা বিমান ঘাঁটি বা "ভিসায়ানা এয়ার ফোর্স স্টেশন" -এর একটি "সিভিল এনক্লেভ"। ২০১২ সালের ডিসেম্বরে বাথিন্ডা থেকে দিল্লি উদ্দেশ্যে উড্ডয়নের যাত্রা শুরু করে অ্যালায়েন্স এয়ার। বর্তমানে বিমান বন্দরটি থেকে দিল্লি ও জম্মু রুটে উড়ান চালু আছে।

ইতিহাস 
২৫ নভেম্বর, ২০১৩ সালে পাঞ্জাবের ডেপুটি মুখ্যমন্ত্রী সুখী সিং বাদল ঘোষণা দিয়েছিলেন যে, ১১ ই ডিসেম্বরের মধ্যে বাথিন্ডা থেকে দিল্লিত রুটে এলায়েন্স এয়ার দ্বারা উড়ান চালু হবে।  এয়ার ইন্ডিয়া এবং স্থানীয় কর্মকর্তাদের মধ্যে বৈঠক হওয়ার পর এক সপ্তাহের মধ্যেই ঘোষণা করা হয় যে, বাথিন্ডার জন্য বিমানের সুবিধার বিষয়ে।  এর পর বিমানসংস্থা সপ্তাহে তিন দিন  এটিআর ৭২-৬০০  বিমান দ্বারা উড়ান পরিষেবা  শুরু করে।  বিমানবন্দরের টার্মিনাল এবং দিল্লি রুটে উড়ান উদ্বোধন করার জন্য একটি অনুষ্ঠান অনুষ্ঠিত হয়। অনুষ্ঠানে রাজ্যের উপ মুখ্যমন্ত্রী; পুসাপতি আশোক গজপতি রাজু এবং বাথিন্ডার সংসদ হারিসমর্ত কুমার বাদল উপস্থিত ছিলেন।

অবকাঠামো
বাথিন্ডা বিমানবন্দর  থেকে বাণিজ্যিক উড়ানগুলির জন্য ২৫ কোটি টাকা (৩.৮ মিলিয়ন মার্কিন ডলার) ব্যয়ে নির্মাত  ১,২০০ বর্গমিটার (১৩,০০০ বর্গফুট) আয়োতনের টার্মিনাল রয়েছে।  বিমানবন্দরের টার্মিনালের একটি অপেক্ষা এলাকায় একই সঙ্গে ১০০ জন যাত্রী ধারণ করার ক্ষমতা আছে এবং ৩০ জন যাত্রীর জন্য বসার ব্যবস্থা রয়েছে  টার্মিনালে দুটি চেক-ইন কাউন্টার এবং একটি ভিআইপি লাউঞ্জ রয়েছে। 

এয়ারপোর্টের রানওয়েটি ১৩/৩১ নির্দেশে,  ২,৮০৪ মিটার (৯,১৯৯ ফুট) দীর্ঘ।   বিমানবন্দরে আড়ম্বরপূর্ণ আকারের  এটিআর ৭২-৬০০ এর মত দুটি বিমান দাঁড়করানোর স্থান রয়েছে।

বিমান সংস্থা এবং গন্তব্যস্থল

ভিসায়ানা বিমানবাহিনী স্টেশন

ভিসায়ানা এয়ার ফোর্স স্টেশনটি একটি বেসামরিক এনক্লেভ হিসেবে কাজ করে। এয়ার ফোর্স এয়ার ট্রাফিক কন্ট্রোল এবং জরুরী পরিষেবা বিমানবন্দরে সরবরাহ করে।

প্রবেশ 
বিমানবন্দরটি বাথিন্ডা শহর থেকে ২০ কিলোমিটার (১২ মাইল) উত্তর-পশ্চিমে বিরাক কালান গ্রামের কাছে অবস্থিত।  বিমানবন্দরে একই সঙ্গে ৪০ টি গাড়ির জন্য রাখার স্থান ও ব্যবস্থা রয়েছে।  সবচেয়ে কাছের বাস স্টেশনটি বিমানবন্দর থেকে ২ কি.মি. (১.২ মাইল) দূরে অবস্থিত। পিআরটিসি দ্বারা সরাসরি বাস পরিষেবা রয়েছে নতুন যাত্রী টার্মিনাল শুরু হওয়ার দিন থেকেই; তবে পিআরটিসি চেয়ারম্যানের মৃত্যুর পর এই বাস পরিষেবা স্থগিত করা হয়।

তথ্যসূত্র

বহিঃসংযোগ

ভারতের বিমানবন্দর
ভারতীয় বিমানবাহিনীর ঘাঁটি
পাঞ্জাবের বিমানবন্দর, ভারত
চলতি হিসাব

চলতি হিসাব (, checking account, transaction account, ইত্যাদি) বলতে কোনও ব্যাংক অথবা আর্থিক প্রতিষ্ঠানে গচ্ছিত একটি জমা হিসাবকে বোঝায়। হিসাবটি এর মালিক চাহিবামাত্র লভ্য থাকে। হিসাবের মালিক ত্বরিত ও অহরহ অর্থ উত্তোলন বা জমাদানের জন্য হিসাবটি ব্যবহার করতে পারেন। হিসাবের মালিক দ্বারা নির্ধারিত অন্য ব্যক্তিও হিসাবটির সুবিধা নিতে পারেন। সুবিধাগুলি অনেক ধরনের হতে পারে, যেমন নগদ অর্থ উত্তোলন বা গচ্ছিতকরণ, ডেবিট কার্ড (বিকলন কার্ড) ব্যবহার, চেক বা টাকা উত্তোলনের নির্দেশপত্রের ব্যবহার, ইলেকট্রনিক হস্তান্তর এমনকি অধুনা ইন্টারনেটের মাধ্যমে অর্থ উত্তোলন বা গচ্ছিতকরণ। অর্থনীতির পরিভাষায় চলতি হিসাবে গচ্ছিত অর্থ “তরল তহবিল” এবং হিসাববিজ্ঞানের পরিভাষাতে “নগদ অর্থ” হিসেবে পরিগণিত হয়।

ব্যবসা প্রতিষ্ঠান এবং ব্যক্তি উভয়েই চলতি হিসাব খুলতে পারেন। দেশের অর্থনৈতিক পরিস্থিতি অনুযায়ী তারা চলতি হিসাব থেকে উচ্চ হারে সুদ আয় করতে পারেন কিংবা কোন সুদ না-ও আয় করতে পারেন।

চলতি হিসাবে গচ্ছিত অর্থের চেয়ে বেশি অর্থ উত্তোলন করলে হিসাবটি “ওভারড্রাফট” অবস্থাতে রূপান্তরিত হয়। যদি কোন হিসাবের মোট পরিমাণ ঋণাত্মক হয়, তাহলে ধরে নেয়া হয় যে হিসাবের মালিক ব্যাংক থেকে টাকা ঋণ করছেন, যা তাকে পরে সুদে আসলে পরিশোধ করতে হবে; একই সাথে তাকে একটি ওভারড্রাফট সেবার খরচও পরিশোধ করতে হয়।

তথ্যসূত্র

আরও দেখুন
 জমা হিসাব
 সঞ্চয়ী হিসাব

ব্যাংকিং পরিভাষা
ব্যাংক হিসাব
সঞ্চয়ী হিসাব

সঞ্চয়ী হিসাব () বলতে কোনও ব্যাংক বা আর্থিক প্রতিষ্ঠানে গচ্ছিত একটি সুদ-প্রদানকারী জমা হিসাব বোঝায়, যা থেকে স্বল্প হারের সুদ আয় করা যায়। প্রতি মাসে সঞ্চয়ী হিসাবে কতবার অর্থ উত্তোলন করা যাবে, তার সংখ্যা ব্যাংক বা আর্থিক প্রতিষ্ঠান সীমিত করতে পারে। এছাড়া হিসাবে প্রতি মাসে একটি গড় পরিমাণ অর্থ না থাকলে ব্যাংক অতিরিক্ত খরচ কেটে নিতে পারে। অতীতে বেশির ভাগ ক্ষেত্রে ব্যাংকগুলি সঞ্চয়ী হিসাবের সাথে কোনও চেক ব্যবহারের সুবিধা প্রদান না করে বরং পাসবুক ব্যবহার করা হত। বর্তমানে প্রায় সকল ব্যাংক সঞ্চয়ী হিসাবধারী গ্রাহকদের চেক বই ব্যবহারের সুবিধা দিচ্ছে।

কোনও ব্যক্তি যে অর্থ দৈনন্দিন বা নিয়মিতভাবে ব্যয় করে না, সেটিকে সাধারণত সঞ্চয়ী হিসাবে গচ্ছিত রাখে। চলতি হিসাবের মত এটি থেকে অহরহ চেক বা ডেবিট কার্ডের মাধ্যমে তহবিল থেকে টাকা উত্তোলনের ব্যাপক সুবিধা থাকে না; প্রতি মাসে কেবল সীমিত সংখ্যক বারের জন্য এই লেনদেনগুলি সম্পন্ন করা যায়। অপ্রয়োজনীয় অর্থ ফেলে না রেখে সঞ্চয়ী হিসাবে গচ্ছিত রাখলে সুদ আয় করার সুবিধা ভোগ করা যায়। এছাড়া নগদ অর্থ ও চলতি হিসাব ব্যতীত সঞ্চয়ী হিসাব হচ্ছে সবচেয়ে তরল বিনিয়োগগুলির একটি। সঞ্চয়ী হিসাব কেবল সহজে অর্থ সঞ্চয়ের সুবিধাই দেয় না, বরং খুব সহজে এর তহবিল ব্যবহার করার সুবিধা দেয়। এর বিপরীতে সঞ্চয়পত্র, অংশীদারী পত্র বা শেয়ার বা অন্যান্য সম্পদ থেকে নগদ অর্থ উত্তোলন করা অনেক বেশি দুষ্কর।

সঞ্চয়ী হিসাবের তুলনামূলক তারল্য এর মূল সুবিধাগুলির একটি হলেও উত্তোলনের সহজতার কারণে এটির অর্থ তুলে ব্যয় করে ফেলার আকর্ষণ থেকে যায়। তাছাড়া এটির সুদের হার অন্যান্য আর্থিক পণ্যের সুদের হার থেকে সাধারণত বেশ কম হয়। তাই সঞ্চয়ী হিসাব দীর্ঘ মেয়াদের জন্য ব্যবহার করা উচিত নয়।

আর্থিক পরামর্শদাতারা সঞ্চয়ী হিসাবে দৈনন্দিন জীবনের তিন থেকে ছয় মাসের ব্যয়ের সমপরিমাণ অর্থ সঞ্চয়ী হিসাবে গচ্ছিত রাখার পরামর্শ দেন। ফলে হিসাবের মালিক কোনও কারণে তার জীবিকা বা চাকুরি হারালে কিংবা জটিল ব্যয়বহুল চিকিৎসা বা অন্য কোন জরুরী অবস্থার সম্মুখীন হলে হিসাবটি থেকে সহজে অর্থ উত্তোলন করে দ্রুত তার ব্যয় মেটাতে পারেন। বেশিরভাগ বিশ্লেষকই মনে করেন যে এর চেয়ে অতিরিক্ত অর্থ সঞ্চয়ী হিসাবে না রেখে উচ্চ সুদ প্রদানকারী কোন হিসাবে রাখা উচিত।

সঞ্চয়ী হিসাব বা সঞ্চয় জমা খাতা (ভারতে)

১৯২০ খ্রিস্টাব্দের আগে ভারতে সঞ্চয়ী হিসাব তথা সঞ্চয় জমা খাতার কোন অস্তিত্ব ছিল না। কেবল মাত্র মেয়াদি জমায় সঞ্চয় করা যেত। কানাড়া ব্যাঙ্কই প্রথম (তৎকালীন কানাড়া ব্যাঙ্কিং কর্পোরেশন লিমিটেড) ১৯২০ খ্রিস্টাব্দে কঠোর নিয়মাবলীতে সঞ্চয়ী হিসাব তথা সঞ্চয় জমা প্রকল্পের প্রবর্তন করে। ন্যূনতম এক টাকা এবং সর্বাধিক এক হাজার টাকা পরিমাণ অর্থ জমা করা যেত। কিন্তু কখনো দুই হাজার টাকার বেশি অর্থ  হিসাবে তথা খাতায় রাখা যেত না। সবচেয়ে গুরুত্বপূর্ণ বিষয় ছিল - যে কোন পরিমাণ অর্থ  তুলতে গেলে "তিনদিনের নোটিশ" বা আবেদন করতে হত। তাও আবার এক শত টাকার বেশি অর্থ তোলা যেত না।
এই সঞ্চয়ী হিসাব বা সঞ্চয় জমা খাতা হতে ব্যাঙ্কগুলিও তাদের এক আয়ের উৎস স্থির করেছিল। ২৫ পয়সার বিনিময়ে পাসবুক প্রদানের ব্যবস্থা ছিল। এই জমায় সুদের হার নির্ধারণ ব্যাঙ্কগুলি নিজেরাই স্থির করত। 
বর্তমানে অবশ্য দেশের সমস্ত ব্যাঙ্কগুলিকে   আপনার গ্রাহককে জানুন অর্থাৎ কেওয়াইসি নীতিমালা সহ  ভারতীয় রিজার্ভ ব্যাংকের সঞ্চয় জমা খাতা সম্পর্কিত নির্দেশিকা মেনে চলতে হয়। ২০১১ খ্রিস্টাব্দের পর অবশ্য সুদের হার নির্ধারণ পুনরায় ব্যাঙ্কগুলিকে দেওয়া হয়েছে।

তথ্যসূত্র

আরও দেখুন
 জমা হিসাব
 চলতি হিসাব

ব্যাংক হিসাব
ব্যাংকিং পরিভাষা
অংশগ্রহণমূলক ব্যাংকিং

অংশগ্রহণমূলক ব্যাংকিং একটি ব্যাংকিং সিস্টেম যেখানে ব্যাংক জন্য কাজ সুদের পরিবর্তে লাভের জন্য কাজ করে, এটি মূলত তুরস্ক, মধ্যপ্রাচ্য ও অন্যান্য প্যান-ইসলামিক দেশগুলোতে ব্যবহৃত ইসলামিক ব্যাংকিং-এর আরেক নাম। অংশগ্রহণমূলক ব্যাংকগুলো নিজেদের মধ্যে ব্যাংকিং বাজারে প্রতিদ্বন্দ্বিতা করে। এর ঋণ পরিশোধ হয় লাভ ভিত্তিক কিস্তিতে। এই ব্যবসায়িক মডেল থেকে প্রাপ্ত মুনাফা অ্যাকাউন্ট মালিকদের সঙ্গে ভাগ করা হয়।

অংশগ্রহণমূলক ব্যাংকের তালিকা 

 জিরাত পার্টিসিপেশন ব্যাংক
 ভাকিফ পার্টিসিপেশন ব্যাংক
 এশিয়া পার্টিসিপেশন ব্যাংক
 তুর্কি ফিন্যান্স পার্টিসিপেশন ব্যাংক
 আলবারাকা তুর্ক পার্টিসিপেশন ব্যাংক
 কুয়েত তুর্ক পার্টিসিপেশন ব্যাংক

তথ্যসূত্র 

ব্যাংক
ইসলামি ব্যাংকিং
ব্যাংকিং পরিভাষা
আহমাদ আবদুল্লাহজাদে

আহমাদ আবদুল্লাহজাদে (; জন্মঃ ৬ মে ১৯৯৩‎) একজন ইরানী পেশাদার ফুটবলার যিনি বর্তমানে ইরানি ফুটবল ক্লাব ফোলাদ এর হয়ে খেলেন।

ক্লাব ক্যারিয়ার 
আবদুল্লাহজাদে ফোলাদের হয়ে কিশোর বয়সে ফুটবল জীবন শুরু করেন। পরবর্তীতে মাজিদ জালালীর অধীনে ফোলাদের মূলদলে সুযোগ পান। ২০১৪-১৫ মৌসুমে ট্রাক্টোর সাজি'র বিপক্ষে ফোলাদের হয়ে অভিষেক হয়।

আন্তর্জাতিক ক্যারিয়ার 
তিনি ২০১০ এএফসি অনূর্ধ্ব-১৬ চ্যাম্পিয়েন্সিপে ইরানের হয়েেটি ম্যাচ খেলে। এছাড়াও তিনি অনূর্ধ্ব-২০ দলের হয়ে ২০১২ এএফসি অনূর্ধ্ব-১৬ চ্যাম্পিয়েন্সিপে প্রতিনিধিত্ব করেন। ২০১৪ সালের ৩ অক্টোবরে পর্তুগালে অনুষ্ঠিত জাতীয় দলের ক্যাম্পে ডাক পান। ২০১৭ সালের ৫ অক্টোবর টোগো'র বিপক্ষে ম্যাচের মাধ্যমে জাতীয় দলে তার অভিষেক ঘটে। ২০১৮ সালের মে'তে বিশ্বকাপের জন্য প্রাধমিক স্কোয়াডে ডাক পান।

অর্জন

ফোলাদ 

 ইরানীয়ান প্রো লীগ (১) : ২০১৩-১৪

তথ্যসূত্র 

১৯৯৩-এ জন্ম
জীবিত ব্যক্তি
ইরানি ফুটবলার
ফুটবল মধ্যমাঠের খেলোয়াড়
২১শ শতাব্দীর ইরানি পুরুষ ক্রীড়াবিদ
পুরুষ ফুটবল মধ্যমাঠের খেলোয়াড়
ইরানের আন্তর্জাতিক ফুটবলার
সম্পাদকীয়

সম্পাদকীয়  হলো কোন দৈনিক পত্রিকা, ম্যাগাজিন বা সাময়িকীর সম্পাদক, প্রবীণ প্রবন্ধকার কর্তৃক লিখিত প্রবন্ধ।  বাংলাদেশের জনপ্রিয় কিছু দৈনিক পত্রিকা, যেমন- প্রথম আলো  , মতামত অংশের অধীনে সম্পাদকীয় লিপিবদ্ধ করে।

ইলাস্ট্রেটেড সম্পাদকীয়গুলো সাধারণত কার্টুন রূপে প্রকাশ করা হয়।

সম্পাদকীয়ের মাধ্যমে একটি পত্রিকা বর্তমানে আলোচনাধীন কোন বিষয়ের উপরে পত্রিকার কি মতামত তা পাঠকের কাছে প্রকাশ করে।

সম্পাদকীয় পাতা নামক পৃথক একটি পাতাই সম্পাদকীয়গুলো প্রকাশ করা হয়, যেখানে প্রায় চিঠিপত্র নামের আলাদা একটি বিভাগ থাকে। চিঠিপত্র বিভাগে সাধারণ জনগণ পত্রিকার সম্পাদকের কাছে তাদের মতামত বা বিভিন্ন সমস্যার কথা জানানোর সুযোগ পায়। এ পৃষ্ঠাটি ওপেন এডিটোরিয়াল পৃষ্ঠার বিপরীত, রাখা হয়।

তথ্যসূত্র

বহিঃসংযোগ
 প্রথম আলোর সম্পাদকীয় পাতা

সংবাদপত্রের বিষয়বস্তু
বেলের পক্ষাঘাত

বেলের পক্ষাঘাত (Bell's palsy) হল করোটিক স্নায়ু (Cranial nerve) নং ৭-এ (ফেসিয়াল নার্ভ) কাজ না করার ফলে হওয়া মুখমণ্ডলের একপ্রকারের পক্ষাঘাত। এর ফলে পক্ষাঘাত হওয়া মুখের মাংসপেশীগুলির নিয়ন্ত্রণ হারিয়ে যায়। কয়েকটি কারণে মুখের পক্ষাঘাত হতে পারে, যেমনঃ- মস্তিষ্কের টিউমার, স্ট্রোক, লাইম রোগ ইত্যাদি। যদি পক্ষাঘাতের কোনো কারণ খুঁজে পাওয়া না যায় তবে একে "বেলের পক্ষাঘাত" বলা হয়। আজ থেকে দুশো বছর আগে স্কটল্যান্ডর চার্লস বেল নামক এ্ক চিকিৎসক  প্রথম এই রোগের বর্ণনা দিয়েছিলেন বলে রোগটির সাথে তাঁর নাম যুক্ত করে "বেলস্ পালসি" বলা হয়৷

মস্তিষ্কের ভিতর থেকে ওলাই অহা ৭ নম্বর স্নায়ু হল ফেসিয়াল নার্ভ৷ এই স্নায়ু কানের পিছনের একটি সরু ছিদ্র দিয়ে এসে মুখমণ্ডলের মাংসপেশী সমূহের সাথে যুক্ত হয়েছে। আমাদের হাঁ করা, মুখের বিভিন্ন অংগী-ভংগী করা, চোখ খোলা-বন্ধ করা ইত্যাদি সকল ক্রিয়া এই স্নায়ুর সহযোগিতায় পরিচালিত হয়৷ কোন কারণে ফেসিয়াল স্নায়ুর পক্ষাঘাত হলে এই সকল  ক্রিয়া বাধাপ্রাপ্ত হয়৷

লক্ষণসমূহ 
মুখমণ্ডলের একদিক হঠাৎ রাতের মধ্যে বেঁকে যায়। সেই দিকের চোখটি সম্পূর্ণভাবে বন্ধ না হওয়ার উপক্রম হয়৷ হাঁ হলে মুখ একদিকে বাঁকা হয়ে যায়৷ খেতে, গিলতে কিছু অসুবিধা অনুভব হয়৷ দুদিনের ভিতর লক্ষণসমূহ স্পষ্ট হয়ে ধরা দেয়। কখনো কানের ভিতর কিছু যন্ত্রণার অনুভব হয়৷ শব্দের সংবেদন ক্ষমতাও বেড়ে যেতে পারে৷ বন্ধ না হওয়া চোখ শুষ্ক বা জল পড়তে থাকা পরিলক্ষিত হয়৷ মুখের রুচি কমে যায়৷ পুরুষ মহিলা সকলের এই রোগ হতে পারে৷ সাধারণত ১৫ থেকে ৬০ বছর বয়সে এই রোগ হতে দেখা যায়৷ কিন্তু  যে কোনো বয়সেে এই রোগ হতে পারে৷ বিশ্বের মোট জনসংখ্যার  ০.০২ % লোককে এই রোগে ভুগতে দেখা গিয়েছে৷ ইংল্যান্ডে প্রতি বছরে প্রত্যেক ৫০০০জনের ভিতর একজন এই রোগে আক্রান্ত হয়৷ অন্যদিকে,  আমেরিকায় বছরে ৪০০০০জন "বেলের মুখমণ্ডলীয় পক্ষাঘাত"-এ আক্রান্ত হয়৷ ডায়েবেটিস, গর্ভাবস্থা, শ্বাসজনিত রোগে ভোগা লোক এবং রোগ প্রতিরোধ ক্ষমতা কম থাকা লোকদের সহজে রোগাক্রান্ত হতে দেখা যায়৷ ৯৯% রোগীর মুখমণ্ডলের দুর্বলতা বা প্যারালাইসিস একদিকেই হয়৷ ক্বচিৎ ১% রোগীর দুইদিক দুর্বল হতে দেখা যায়৷ ৮৫% রোগী তিনসপ্তাহের ভিতর সম্পূর্ণ আরোগ্য হয়৷ বাকী ১৫%-এর ক্ষেত্রে ৩ থেকে ৬ মাস সময় লাগে৷ সাধারণত দেখা দেওয়া উপসর্গসমূহ হ'ল — মাংসপেশী কঠোর অনুভব হওয়া, মাংসপেশীর কাঁপুনি ওঠা ও চোখে সর্বদা চেয়ে থাকা৷

রোগের কারণ
রোগের উৎপত্তির  সঠিক কারণ জানা যায় নি৷ হারপিস পরিবারভুক্ত একধরনের বা কয়েকধরনের ভাইরাসের সংক্রমণের ফলে ফেসিয়াল স্নায়ুর একটা অংশ ফুলে ওঠে এবং  স্নায়ুর অনিষ্ট হওয়ার ফলে লক্ষণসমূহ ফুটে ওঠে৷  কিন্তু মনে রাখতে হবে মস্তিষ্কের টিউমার, আঘাত বা সংক্রমণের দ্বারাও ফেসিয়াল স্নায়ুর প্যারালাইসিস হতে পারে৷

রোগের শনাক্তকরণ ও যাবতীয় পরীক্ষাসমূহ
সাধারণত রোগ প্রাথমিক পরীক্ষাতেই শনাক্ত হয়৷ রোগীর মস্তিষ্কের সিটি স্কেন বা এম আর আই করে তাঁর যে টিউমার, সংক্রমণ বা আঘাতপ্রাপ্তি ঘটে ফেসিয়াল প্যরাালাইসিস হয় নি - সেটি ঠিক করা হয়৷ কখনো কখনো স্নায়ুর পরিবহন সক্ষমতা ইত্যাদিও পরীক্ষা করা হয়৷

চিকিৎসা
বহুক্ষেত্রে বিনা ঔষধেও রোগের নিরাময় হতে দেখা যায়৷ অ্যান্টি ভাইরাল জাতীয় ওষুধের কার্যকারিতা এখনো প্রমাণিত হয়নি। এক সপ্তাহ মেয়াদে স্টেরয়েড (প্রেডনিসনল নামের) ব্যবহার করে উপকৃত হতে দেখা যায়৷ বন্ধ না হওয়া চোখ ভাল না হওয়া পর্যন্ত যত্ন নিতে হয়। ফিজিওথেরাপি বা মাংসপেশীর উপযুক্ত ব্যায়ামও দরকার পড়ে৷ কদাচিৎ মুখাবয়বের বিকৃতি থেকে গেলে প্লাষ্টিক সার্জারির প্রয়োজন হয়৷

তথ্যসূত্র

বহিঃসংযোগ

 

স্নায়বিক ব্যাধি
অজানা কারণের অসুস্থতা
কর্ণ-নাসা-স্বরযন্ত্র বিজ্ঞান
ব্যাচেলর অব মেডিসিন, ব্যাচেলর অব সার্জারি

ব্যাচেলর অব মেডিসিন, ব্যাচেলর অব সার্জারি (সংক্ষেপে: এমবিবিএস) (, ) চিকিৎসাবিদ্যার একটি পেশাগত স্নাতক ডিগ্রী। যেসব দেশসমূহের মেডিকেল শিক্ষাব্যবস্থা যুক্তরাজ্যের ঐতিহ্য অনুসরণ করে থাকে সেসব দেশসমূহের মেডিকেল কলেজগুলো থেকে এই ডিগ্রীটি প্রদান করা হয়। ঐতিহ্যগত নামকরণের কারণে ব্যাচেলর অব মেডিসিন এবং ব্যাচেলর অব সার্জারি দুইটি ডিগ্রী নির্দেশ করলেও ব্যবহারিকভাবে এটি একটি ডিগ্রীই নির্দেশ করে। যুক্তরাষ্ট্র এবং যেসব দেশের মেডিকেল শিক্ষাব্যবস্থা যুক্তরাষ্ট্রকে অনুসরণ করে সেসব দেশে এমবিবিএসের সমমানের ডিগ্রী হিসেবে ডক্টর অব মেডিসিন (সংক্ষেপে: এম.ডি.) ডিগ্রী প্রদান করে থাকে। যুক্তরাষ্ট্রের কিছু মেডিকেল শিক্ষাব্যবস্থা এম.ডি. সমমানের ডিগ্রী হিসেবে ডক্টর অব অস্টিওপ্যাথিক মেডিসিন (সংক্ষেপে: ডি.ও.) ডিগ্রীও প্রদান করে থাকে। যদিও এমবিবিএস-ডিগ্রী-প্রচলিত দেশসমূহে ডক্টর অব মেডিসিন, বা এম.ডি., মেডিসিন বিষয়ক স্নাতকোত্তর ডিগ্রীধারীদের নির্দেশ করে যারা এমবিবিএস ডিগ্রী অর্জন করার পর মেডিসিন বা মেডিসিনের কোনো শাখায় গবেষণা করে গবেষণাপত্র প্রকাশ করার মাধ্যমে উক্ত ডিগ্রীটি অর্জন করে থাকেন।এমবিবিএস ডিগ্রীধারীদের সম্মানসূচকভাবে ‘ডাক্তার’ বলা হয়ে থাকে। তারা নামের আগে ‘ডা:’ ব্যবহার করে থাকেন।

শিক্ষাক্রমের সময়কাল 
এম. বি. বি. এস. একটি পাঁচ বছর মেয়াদী শিক্ষাক্রম। পাঁচ বছর মেয়াদী মূল শিক্ষাক্রমের পর একটি নির্ধারিত মেয়াদে বাধ্যতামূলকভাবে শিক্ষানবিশ হিসেবে প্রশিক্ষণ গ্রহণ এর অন্তর্ভুক্ত। শিক্ষানবিশ হিসেবে প্রশিক্ষণ সমাপ্ত করার পর একটি পেশাগত কাউন্সিল যথাযথ পর্যালোচনাপূর্বক একজন এম. বি. বি. এস. ডিগ্রীধারীকে পেশাদার চিকিৎসক হিসেবে চিকিৎসা প্রদানের লাইসেন্স প্রদান করে থাকে।

প্রচলিত দেশসমূহ 
অস্ট্রেলিয়া, বাহরাইন, বাংলাদেশ, চীন, ভারত, ইরাক,আয়ারল্যান্ড, নেপাল, নিউজিল্যান্ড, যুক্তরাজ্য, সংযুক্ত আরব আমিরাত, মালয়েশিয়া, পাকিস্তান, জ্যামাইকা, কুয়েত, লেবানন, লিবিয়া, মালাউয়ি, মরিশাস, মায়ানমার, নাইজেরিয়া, সৌদি আরব, সামোয়া, সুদান, শ্রীলঙ্কা,বার্বাডোস, বতসোয়ানা, মিশর, ফিজি, গাম্বিয়া, ঘানা, গায়ানা,হংকং, জর্ডান, কেনিয়া, দক্ষিণ আফ্রিকা, সিয়েরা লিওন, সিঙ্গাপুর, সেন্ট কিট্‌স ও নেভিস, তানজানিয়া, পাপুয়া নিউগিনি, ত্রিনিদাদ ও টোবাগো, উগান্ডা, জাম্বিয়া, জিম্বাবুয়ে

আরও দেখুন 
ডক্টর অব মেডিসিন

তথ্যসূত্র 

ডিগ্রী
মেডিক্যাল ডিগ্রি
স্নাতক উপাধি
ফ্রাঙ্কো আরমানি

ফ্রাঙ্কো আরমানি (, ; জন্ম: ১৬ ডিসেম্বর ১৯৮৬) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে আর্জেন্টিনীয় ক্লাব রিভার প্লেত এবং আর্জেন্টিনা জাতীয় দলের হয়ে গোলরক্ষক হিসেবে খেলেন।

আরমানি ২০১৮ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ১৭ ম্যাচে অংশগ্রহণ করেছেন।

প্রারম্ভিক জীবন
ফ্রাঙ্কো আরমানি ১৯৮৬ সালের ১৬ই ডিসেম্বর তারিখে আর্জেন্টিনার কাসিলদায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
২০১৮ সালের ২৬শে জুন তারিখে, ৩১ বছর, ৬ মাস ও ১০ দিন বয়সে, ডান পায়ে ফুটবল খেলায় পারদর্শী আরমানি নাইজেরিয়ার বিরুদ্ধে অনুষ্ঠিত ২০১৮ ফিফা বিশ্বকাপের ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১২ নম্বর জার্সি পরিধান করে খেলেছিলেন। ম্যাচটি আর্জেন্টিনা ২–১ গোলের ব্যবধানে জয়লাভ করেছিল। আর্জেন্টিনার হয়ে অভিষেকের বছরে আরমানি সর্বমোট ৩ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 

১৯৮৬-এ জন্ম
জীবিত ব্যক্তি
আর্জেন্টিনীয় ফুটবলার
ক্লাব আতলেতিকো রিভার প্লেতের ফুটবলার
ফুটবল গোলরক্ষক
আর্জেন্টিনার আন্তর্জাতিক ফুটবলার
২০২১ কোপা আমেরিকার খেলোয়াড়
২০১৯ কোপা আমেরিকার খেলোয়াড়
কোপা আমেরিকা বিজয়ী খেলোয়াড়
আর্জেন্টিনীয় প্রথম বিভাগের খেলোয়াড়
২০১৮ ফিফা বিশ্বকাপের খেলোয়াড়
আর্জেন্টিনীয় প্রবাসী ফুটবলার
২০২২ ফিফা বিশ্বকাপের খেলোয়াড়
ফিফা বিশ্বকাপ বিজয়ী খেলোয়াড়
২০২৪ কোপা আমেরিকার খেলোয়াড়
আর্জেন্টিনীয় পুরুষ ফুটবলার
পুরুষ ফুটবল গোলরক্ষক
গাব্রিয়েল মেরকাদো

গাব্রিয়েল ইভান মেরকাদো (; জন্ম: ১৮ মার্চ ১৯৮৭) হলেন একজন আর্জেন্টিনীয় পেশাদার ফুটবলার, যিনি লা লিগ ক্লাব সেভিয়া এবং আর্জেন্টিনা জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন ফুল ব্যাক হলেও তিনি মাঝে মধ্যে একজন সেন্ট্রাল ডিফেন্ডার হিসেবেও খেলে থাকেন। তিনি একজন ভারতীয় বংশোদ্ভূত আর্জেন্টিনীয়।

তিনি রেসিং ক্লাব দে আভেলানেদার হয়ে খেলার মাধ্যমে পেশাদার ক্যারিয়ার শুরু করেন। অতঃপর ২০১২ সালে, তিনি ক্লাব আতলেতিকো রিভার প্লেতে যোগদান করেন, যেখানে তিনি ৬টি ঘরোয়া এবং আন্তর্জাতিক প্রতিযোগিতা জয়লাভ কর‍তে সক্ষম হন যার মধ্যে কোপা লিবের্তাদোরেস অন্যতম। পরবর্তীতে ২০১৬ সালে, তিনি ২.৫ মিলিয়ন ইউরোর বিনিময়ে লা লিগ ক্লাব সেভিয়া ফুটবল ক্লাবে যোগদান করেন।

২০১০ সালে, আর্জেন্টিনা জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন। তিনি ২০১৬ কোপা আমেরিকায় আর্জেন্টিনা দলের একজন সদস্য ছিলেন।

ক্যারিয়ার পরিসংখ্যান

আন্তর্জাতিক গোলসংখ্যা
স্কোর এবং ফলাফলের কলামে আর্জেন্টিনার গোলসংখ্যা প্রথমে উল্লেখ করা হয়েছে।

তথ্যসূত্র

বহিঃসংযোগ
Gabriel Mercado – Argentine Primera statistics at Fútbol XXI 

Gabriel Mercado at Football Lineups

১৯৮৭-এ জন্ম
জীবিত ব্যক্তি
আর্জেন্টিনীয় ফুটবলার
আর্জেন্টিনার আন্তর্জাতিক ফুটবলার
ফুটবল রক্ষণভাগের খেলোয়াড়
আর্জেন্টিনীয় প্রথম বিভাগের খেলোয়াড়
লা লিগার খেলোয়াড়
সেভিয়া ফুটবল ক্লাবের খেলোয়াড়
২০১৬ কোপা আমেরিকার খেলোয়াড়
আর্জেন্টিনীয় প্রবাসী ফুটবলার
স্পেনে প্রবাসী ফুটবলার
২০১৮ ফিফা বিশ্বকাপের খেলোয়াড়
আর্জেন্টিনার অনূর্ধ্ব-২০ আন্তর্জাতিক ফুটবলার
আর্জেন্টিনার আন্তর্জাতিক যুব ফুটবলার
কাতার স্টার্স লিগের খেলোয়াড়
কাম্পেওনাতো ব্রাজিলেইরো সেরিয়ে আ-এর খেলোয়াড়
ক্লাব আতলেতিকো রিভার প্লেতের ফুটবলার
স্পোর্ট ক্লাব ইন্তেরনাসিওনালের খেলোয়াড়
রেসিং ক্লাব আভেয়ানেদার খেলোয়াড়
আর্জেন্টিনীয় পুরুষ ফুটবলার
পুরুষ ফুটবল রক্ষণভাগের খেলোয়াড়
এস্তুদিয়ান্তেস লা প্লাতার ফুটবলার
ফেদেরিকো ফাসিও

ফেদেরিকো জুলিয়ান ফাসিও (; জন্ম: ১৭ মার্চ ১৯৮৭) হলেন একজন আর্জেন্টিনীয় পেশাদার ফুটবলার, যিনি ইতালীয় ক্লাব রোমা এবং আর্জেন্টিনা জাতীয় দলের হয়ে একজন রক্ষণভাগের খেলোয়াড় হিসেবে খেলেন।

তিনি ২০০৫ সালে, ফেরো কারিল অয়েস্তের হয়ে খেলার মাধ্যমে তার পেশাদার ক্যারিয়ার শুরু করেন। অতঃপর ২০০৭ সালে, তিনি লা লিগার ক্লাব সেভিয়ায় যোগদান করেন। তিনি এই ক্লাবের হয়ে ২০১টি অফিসিয়াল ম্যাচ খেলেছেন এবং ১৫টি গোল করেছেন। তিনি সেভিয়ার হয়ে প্রায় ৯ বছর ধরে খেলেছেন। পরবর্তীতে ২০১৪ সালের আগস্ট মাসে, প্রিমিয়ার লিগ ক্লাব টটেনহ্যাম হটস্পারের সাথে একটি চুক্তি স্বাক্ষর করেন।

ক্যারিয়ার পরিসংখ্যান

আন্তর্জাতিক গোল

সম্মাননা

ক্লাব
সেভিয়া বি
সেহুন্দা বিভাগ বি: ২০০৬–০৭

সেভিয়া
কোপা দেল রে: ২০০৯–১০
স্পেনীয় সুপার কাপ: ২০০৭; রানার-আপ ২০১০
উয়েফা ইউরোপা লিগ: ২০১৩–১৪, ২০১৫–১৬
উয়েফা সুপার কাপ: রানার-আপ ২০১৪

টটেনহ্যাম
ফুটবল লিগ কাপ: রানার-আপ ২০১৪–১৫

আন্তর্জাতিক
আর্জেন্টিনা অনূর্ধ্ব-২০
ফিফা অনূর্ধ্ব-২০ বিশ্বকাপ: ২০০৭

আর্জেন্টিনা অলিম্পিক
গ্রীষ্মকালীন অলিম্পিক গেমস: ২০০৮

তথ্যসূত্র

বহিঃসংযোগ

১৯৮৭-এ জন্ম
জীবিত ব্যক্তি
আর্জেন্টিনীয় ফুটবলার
ফুটবল রক্ষণভাগের খেলোয়াড়
ফুটবল মধ্যমাঠের খেলোয়াড়
লা লিগার খেলোয়াড়
সেহুন্দা দিভিসিওনের খেলোয়াড়
সেহুন্দা দিভিসিওন বি-এর খেলোয়াড়
প্রিমিয়ার লিগের খেলোয়াড়
টটেনহ্যাম হটস্পার ফুটবল ক্লাবের খেলোয়াড়
সেরিয়ে আ-এর খেলোয়াড়
আসোচাৎসিওনে স্পোর্তিভা রোমার খেলোয়াড়
আর্জেন্টিনার আন্তর্জাতিক ফুটবলার
২০০৮ গ্রীষ্মকালীন অলিম্পিকের ফুটবলার
ফুটবলে অলিম্পিক পদক বিজয়ী
আর্জেন্টিনীয় প্রবাসী ফুটবলার
স্পেনে প্রবাসী ফুটবলার
ইংল্যান্ডে প্রবাসী ফুটবলার
ইতালিতে প্রবাসী ফুটবলার
উয়েফা ইউরোপা লিগ বিজয়ী খেলোয়াড়
২০১৮ ফিফা বিশ্বকাপের খেলোয়াড়
সেভিয়া ফুটবল ক্লাবের খেলোয়াড়
সেভিয়া আতলেতিকোর খেলোয়াড়
আর্জেন্টিনার অনূর্ধ্ব-২০ আন্তর্জাতিক ফুটবলার
আর্জেন্টিনার আন্তর্জাতিক যুব ফুটবলার
ইংল্যান্ডে আর্জেন্টিনীয় প্রবাসী ক্রীড়াবিদ
উনিওনে স্পোর্তিভা সালের্নিতানা ১৯১৯-এর খেলোয়াড়
আর্জেন্টিনার অলিম্পিক ফুটবলার
২০০৮ গ্রীষ্মকালীন অলিম্পিকের পদক বিজয়ী
আর্জেন্টিনীয় পুরুষ ফুটবলার
ফুটবল সেন্ট্রাল ডিফেন্ডার
পুরুষ ফুটবল মধ্যমাঠের খেলোয়াড়
মার্কোস আকুনিয়া

মার্কোস হাভিয়ের আকুনিয়া (; জন্ম: ২৮ অক্টোবর ১৯৯১; মার্কোস আকুনিয়া নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব সেভিয়া এবং আর্জেন্টিনা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।

আকুনিয়া ২০১৬ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ৫৬ ম্যাচে অংশগ্রহণ করেছেন।

প্রারম্ভিক জীবন
মার্কোস হাভিয়ের আকুনিয়া ১৯৯১ সালের ২৮শে অক্টোবর তারিখে আর্জেন্টিনার নেউকেন প্রদেশে জন্মগ্রহণ করেছেন এবং সেখানেই তার শৈশব অতিবাহিত করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 

১৯৯১-এ জন্ম
জীবিত ব্যক্তি
আর্জেন্টিনীয় ফুটবলার
ফুটবল রক্ষণভাগের খেলোয়াড়
সেভিয়া ফুটবল ক্লাবের খেলোয়াড়
লা লিগার খেলোয়াড়
আর্জেন্টিনার আন্তর্জাতিক ফুটবলার
স্পোর্টিং সিপি-এর ফুটবলার
২০১৮ ফিফা বিশ্বকাপের খেলোয়াড়
২০২২ ফিফা বিশ্বকাপের খেলোয়াড়
ফিফা বিশ্বকাপ বিজয়ী খেলোয়াড়
২০২১ কোপা আমেরিকার খেলোয়াড়
২০১৯ কোপা আমেরিকার খেলোয়াড়
কোপা আমেরিকা বিজয়ী খেলোয়াড়
প্রিমেইরা লিগার খেলোয়াড়
আর্জেন্টিনীয় প্রথম বিভাগের খেলোয়াড়
আর্জেন্টিনীয় প্রবাসী ফুটবলার
স্পেনে প্রবাসী ফুটবলার
পর্তুগালে প্রবাসী ফুটবলার
উয়েফা ইউরোপা লিগ বিজয়ী খেলোয়াড়
ফুটবল ফুলব্যাক
২০২৪ কোপা আমেরিকার খেলোয়াড়
রেসিং ক্লাব আভেয়ানেদার খেলোয়াড়
ক্লাব আতলেতিকো রিভার প্লেতের ফুটবলার
আর্জেন্টিনীয় পুরুষ ফুটবলার
লুৎফুন নাহার লতা

লুৎফুন নাহার লতা একজন বাংলাদেশী অভিনেত্রী, মঞ্চ ব্যক্তিত্ব এবং নাট্য পরিচালক। তিনি এইসব দিনরাত্রি (১৯৮৫), বহুব্রীহি (১৯৮৮), একা একা (১৯৮৫) নাটকের জন্য পরিচিত। আশির দশকের শেষের দিকে তিনি অভিনয় শুরু করেন, এবং ১৯৯৭ সালের পর অভিনয় পেশা থেকে দীর্ঘ বিরতি নেন। ১৯৯৮ সালে একাত্তরের লাশ চলচ্চিত্রের মধ্য দিয়ে তার চলচ্চিত্রে আত্মপ্রকাশ হয়।

জীবনী
লতা বাংলাদেশে জন্ম নেন। তিনি ১৯৯৭ সাল থেকে নিউ ইয়র্কে বসবাস শুরু করেন। অবসরপ্রপ্ত মেজর নাসির উদ্দিনের সঙ্গে বিবাহ বিচ্ছেদের পর ২০০৪ সালে সুইজারল্যান্ডীয় বংশদ্ভুত মার্কিন ব্যবসায়ী মার্ক ওয়েনবার্গকে বিয়ে করেন তিনি। ২০০৭ সালে তিনি জীবন ও যুদ্ধের কোলাজ শিরোনামে  একটি বই প্রকাশ করেন। তিনি যুক্তরাষ্ট্রের বঙ্গবন্ধু সাংস্কৃতিক জোটের সভাপতি ছিলেন। কর্মরত ছিলেন নিউইয়র্ক সিটি ডিপার্টমেন্ট অব এডুকেশনে।

কাজ

চলচ্চিত্র তালিকা
অভিনেত্রী হিসেবে

চলচ্চিত্র
 একাত্তরের লাশ (১৯৯৮)

টেলিভিশন

পরিচালক হিসেবে
 তুমি আসবে বলে (২২১৬)

তথ্যসূত্র

বহিঃসংযোগ

জীবিত ব্যক্তি
বাংলাদেশী চলচ্চিত্র অভিনেত্রী
বাংলাদেশী মঞ্চ অভিনেত্রী
বাংলাদেশী টেলিভিশন অভিনেত্রী
জন্মের বছর অনুপস্থিত
মনি স্বপন দেওয়ান

মনি স্বপন দেওয়ান (জন্ম: ১৮ মে ১৯৫৪) হলেন একজন বাংলাদেশী রাজনীতিবিদ ও চাকমা উপজাতি গোত্র থেকে নির্বাচিত সাবেক সংসদ সদস্য। তিনি বাংলাদেশ জাতীয়তাবাদী দলের হয়ে ২০০১ সালে পার্বত্য রাঙ্গামাটি থেকে সংসদ সদস্য নির্বাচিত হয়েছিলেন। এছাড়াও তিনি পার্বত্য চট্টগ্রাম বিষয়ক মন্ত্রণালয়ের উপমন্ত্রী ছিলেন।

কর্মজীবন 
দেওয়ান ২০০১ সালে ৮ম জাতীয় সংসদ নির্বাচনে বিএনপির মনোনয়নে সংসদ সদস্য নির্বাচিত হন। একই সময়ে তিনি খালেদা জিয়া মন্ত্রিসভার পার্বত্য চট্টগ্রাম বিষয়ক মন্ত্রণালয়ের উপমন্ত্রীর দ্বায়িত্ব পান। এর পূর্বে তিনি ১৯৯০ সালে রাঙ্গামাটি সদর উপজেলার উপজেলা চেয়ারম্যান এবং ১৯৯৪ সালে রাঙ্গামাটি পৌরসভার মেয়র নির্বাচিত হয়েছিলেন।

তথ্যসূত্র

বহিঃসংযোগ

১৯৫৪-এ জন্ম
অষ্টম জাতীয় সংসদ সদস্য
বাংলাদেশ জাতীয়তাবাদী দলের রাজনীতিবিদ
বাংলাদেশের মন্ত্রী
জীবিত ব্যক্তি
রাঙ্গামাটি জেলার রাজনীতিবিদ
খালেদা জিয়ার দ্বিতীয় মন্ত্রিসভার সদস্য
রাঙ্গামাটি জেলার ব্যক্তি